Je Jehans, sires de Sauz, faiz savoir a touz ces qui verront ces presentes letres, que je hai volu et octroié que l’abbés et li covenz de Seint Benigne de Dijon haient et teignent a Veillé et ès apartenances sus la partie es hoirs de Sauz vers moi, vers ma feme et vers les hoirs de son premier mari, teil droiture cum il en unt portée vers mon seignor Gautier de Sauz, en la devant dite ville et es apartenances. Et de ce, je les hai vestuz, sauf le droit es hoirs ma feme quant il venront a aige. Ce fu fait l’an de Nostre Seignor mil dus cent et cinquante quatre, le mercredi davant feste Saint Vincent.